Errioxako ilustreen iturria

Errioxako ilustreen iturria () Errioxako Logroño hiriburuan dagoen iturria da. Gran Vía etorbidearen amaieran dago eta Errioxako historian garrantzitsuak izan diren 8 pertsonaren eskulturak ditu.

Eskulturak kanporantz begira daudenez La fuente de las espaldas mojadas ("bizkar bustien iturria") ezizenaz ere ezagutzen da.

 Historia 
1999ko otsailaren 19an inauguratu zen "Logroño en el siglo XX" kanpainaren barruan. Alejandro Rubio Dalmati eta Alejandro Narvaiza Rubio eskultoreak izan ziren iturriko estatuen egileak, osaba eta iloba direnak.

 Eskulturak 
+ Errioxako ilustreen iturriko eskulturak Irudia  Izena  Deskribapena  Garrantzia 100px  Kintiliano 
(K.o. 35-95) Toga eta pergaminoa ditu  I. mendean jaio zen Calahorran. Abokatua, irakaslea eta erretorikoa izan zen. 100px  Gartzia IV.a Santxitz 
(1012-1054) Koroa buruan, kapa bizkarrean eta txori bat du ezkerreko eskuan  Naiaran ezarri zuen Nafarroako Erresumaren egoitza eta hainbat monasterio sortu zituen; San Millan de Yusokoa eta Naiarako Andre Maria Erreginarena. 100px  Gonzalo de Berceo 
(1198-1264) Monje jantzita eta liburua eskuan  Gazteleraz idatzi zuen aurreneko poeta izan zen 100px  Pedro del Castillo 
(1521-1569) Armadura eta kaskoa ditu eta eskuan dokumentua  Argentinan dagoen Mendoza hiria fundatu zuen. 100px  Juan Fernández de Navarrete "Mutua" 
(1526-1579) Pizkundeko janzkera eta margolarien paleta eskuan  Filipe II.aren kamara margolaria izan zen. 100px  Ensenadako markesa (1702-1781)  Almirantze jantzita eta itsasontzi bat eskuan  Espainiako Itsas Armadako ministroa izan zen 100px  Fausto Elhuyar 
(1755-1833) Lepoko zabaldun berokia, zapia lepoan eta laborategiko ontzi bat du  Wolframioaren asmatzailea izan zen Juan Jose anaiarekin batera. 100px  Julio Rey Pastor 
(1888-1962) Toga eta pajarita daramatza eta matematikazko liburu bat du  Analisi matematikoaren katedra lortu zuen 1913an

 Emakumezkoen zerrenda 
Gizonezkoak baino agertzen ez diren iturria izanik polemika iturri ere izan da eta proposamen gisa Emakumezko errioxar ilustreen zerrenda ere egin da:

 Santa Áurea (1042-1069), Santu kristaua
 Lucrecia Arana (1871-1927), Zarzuela abeslaria
 María de la O Lejárraga (1874-1974), idazle feminista
 María Teresa León (1903-1988), 27ko belaunaldiko idazlea
 Maria Teresa Gil de Gárate (1906-1985), irakaslea
 Lola Rodríguez Aragón (1919-1984), abeslaria
 Aurora Infante (1933-1992), dantzaria
 Carmen Medrano (1950-1979), abeslaria
 Mayte Mateos (1951-), abeslaria

 Erreferentziak 

 Kanpo estekak 
 La Rioja Turismo webgunean dagoen informazioa

Kategoria:Iturriak
Kategoria:Logroñoko eraikinak